Missatge: El Vènet podria fer un referèndum d'independència enguanyLa campanya popular per la independència de Venècia arriba al Consell Regional, que sembla disposat a adoptar-laXarxes socialsEnvia l'articleImprimeix l'articleConverteix a PDFAmb la data del referèndum sobre la independència d'Escòcia fixada en el 18 de setembre de 2014 i la de Catalunya encara per establir, els últims mesos s'ha afegit una altra nació en aquesta cursa. I podria arribar primera a la fita. El Vènet es proposa de recuperar la sobirania de l'antiga República de Venècia, desmantellada per Napoleó el 1797. El 6 d'octubre d'enguany, previsiblement, s'hi faria un referèndum consultiu. Això si abans, el 27 de juny, el Consell Regional, en reunió extraordinària, n'aprova la convocatòria i la pregunta: 'Voleu que el Vènet esdevingui una república independent i sobirana?'Hi ha hagut tot de passos fins a arribar aquí. L'any passat, el moviment extraparlamentari Independència Vèneta va aplegar vint mil signatures per demanar que es convoqués un referèndum d'independència. I al novembre, el Consell del Vènet va votar una resolució que atorgava al president, Luca Zaia (de la Lliga Vèneta - Lliga Nord), el mandat per a començar a establir urgentment relacions institucionals amb totes les institucions de la UE i l'ONU amb l'objectiu de garantir que el poble vènet fos consultat sobre l'autodeterminació. [CONTINUA LLEGINT]

Resposta: Si es crea aquest precedent a l'estat italià, es podria fer un referèndum també a l'Alguer, per reincorporar aquesta part catalana de Sardenya, ja que en una entrevista el seu síndic digué que hi estava a favor.